РЕШЕНИЕ НА СЪВЕТА
от 28 януари 2014 година
относно наличието на прекомерен дефицит в Хърватия
(2014/56/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 126, параграф 6 от него,
като взе предвид предложението на Европейската комисия,
като взе предвид съображенията, представени от Хърватия,
като има предвид, че:
(1)
В съответствие с член 126 от Договора за функционирането на Европейския съюз (ДФЕС) държавите членки трябва да избягват прекомерния бюджетен дефицит.
(2)
Пактът за стабилност и растеж (ПСР) се основава на целта за осигуряване на стабилни публични финанси като средство за укрепване на предпоставките за ценова стабилност и висок и устойчив растеж, водещ до създаване на трудова заетост.
(3)
Процедурата при прекомерен дефицит (ППД) съгласно член 126 от ДФЕС, пояснена в Регламент (ЕО) № 1467/97 на Съвета (1), който е част от ПСР, предвижда приемането на решение на Съвета, потвърждаващо наличието на прекомерен дефицит. Протокол № 12 относно процедурата при прекомерен дефицит, приложен към Договора за Европейския съюз и ДФЕС, определя допълнителни разпоредби, свързани с прилагането на ППД. С Регламент (ЕО) № 479/2009 на Съвета (2) се определят подробни правила и определения за прилагането на тези разпоредби.
(4)
Съгласно член 126, параграф 5 ДФЕС, ако Комисията счита, че в дадена държава членка съществува или може да възникне прекомерен дефицит, тя изпраща становище до съответната държава членка и информира за това Съвета.
(5)
Като взе предвид доклада си съгласно член 126, параграф 3 ДФЕС и становището на Икономическия и финансов комитет в съответствие с член 126, параграф 4 ДФЕС, Комисията заключи, че в Хърватия съществува прекомерен дефицит. Поради това Комисията изпрати такова становище до Хърватия и информира Съвета за това на 10 декември 2013 г. (3)
(6)
В член 126, параграф 6 ДФЕС се предвижда Съветът да разгледа всички съображения, които заинтересованата държава членка желае да представи, преди да реши след цялостна оценка дали съществува прекомерен дефицит. В случая с Хърватия цялостната оценка води до изложените по-долу заключения.
(7)
Според преразгледания бюджет за 2013 г. и проектобюджета за 2014 г. (4), приет от правителството на Хърватия и представен на парламента на Хърватия на 14 ноември 2013 г., хърватските власти планират бюджетният дефицит да възлезе на 5,5 % от БВП през 2013 г. (спрямо 5,0 % от БВП през 2012 г.), да се запази на същото равнище през 2014 г. и постепенно да намалява през 2015 г. и 2016 г. Съгласно прогнозата на службите на Комисията от есента на 2013 г., публикувана на 5 ноември 2013 г., още през 2013 г. бюджетният дефицит ще надхвърли значително заложената в Договора референтна стойност от 3 % от БВП, достигайки над 6 % от БВП през периода 2013-2015 г. при отсъствието на компенсиращи мерки. Както е посочено в доклада на Комисията, изготвен съгласно член 126, параграф 3 ДФЕС, планираните и прогнозираните дефицити превишават значително референтната стойност от Договора. Превишението на референтната стойност може да се счита за извънредно по смисъла на ПСР. По-специално, то се дължи отчасти на сериозен икономически спад по смисъла на ПСР. Според оценките икономическата активност е намаляла с почти 12 % спрямо върховата си стойност от 2008 г. Очаква се реалният БВП да се свие допълнително през 2013 г., като едва през 2014 г. ще настъпи частично подобрение. През 2009 г. растежът на потенциалния БВП, изчислен от службите на Комисията съгласно общоприетата методика, е бил без промяна, а през 2010 г. е станал отрицателен, като тази тенденция се запазва и до днес. Изчислената разлика между фактическия и потенциалния БВП, която от 2009 г. е отрицателна, се очаква през прогнозния период постепенно да намалее, но да остане отрицателна и през 2015 г., което потвърждава дълбочината и мащаба на рецесията. Планираното превишение на референтната стойност обаче не може да се счита за временно по смисъла на ПСР. Съгласно предвижданията на хърватските власти и прогнозата на службите на Комисията от есента на 2013 г. бюджетният дефицит ще остане значително над референтната стойност и през 2014 г. и 2015 г. Следователно залегналият в ДФЕС критерий за дефицита не е изпълнен.
(8)
В проектобюджета за 2014 г. правителството предвижда съотношението на държавния дълг към БВП да нарасне от 58,1 % през 2013 г. до 62 % през 2014 г., а след това до 64,1 % през 2015 г. и 64,7 % през 2016 г. Тези данни са малко по-високи от посочените в насоките за икономическата и фискалната политика на Хърватия от септември 2013 г., в които правителството прогнозира съотношението на държавния дълг към БВП да достигне 56,6 % през 2013 г. и 60,6 %, 63,4 % и 65,3 % съответно през 2014 г., 2015 г. и 2016 г. Според прогнозата на службите на Комисията от есента на 2013 г. очакваното съотношение на консолидирания държавен дълг възлиза на 59,7 % за 2013 г. При запазване на курса на политика се очаква съотношението на държавния дълг към БВП да нарасне над 60 % през 2014 г., надвишавайки по този начин заложената в Договора референтна стойност от 60 % от БВП. Според наличната към момента информация в резултат на емитираните през ноември 2013 г. облигации в USD съотношението на държавния дълг към БВП ще надхвърли прага от 60 % преди края на 2013 г. Член 2, параграф 1а от Регламент (ЕО) № 1467/97 предвижда, че изискването по критерия за дълга се смята за изпълнено и ако бюджетните прогнози на Комисията сочат, че изискваното намаление на разликата спрямо референтната стойност ще настъпи през тригодишния период, който включва двете години, следващи последната година, за която има данни. Прогнозите на хърватските власти и на службите на Комисията показват, че поради продължаващия висок дефицит и слабата икономическа активност съотношението на държавния дълг към БВП следва тенденция към повишаване, която се очаква да се запази в рамките на прогнозния хоризонт. Следователно показателят за дълга и съответно изискването по отношение на критерия за дълга по ДФЕС не са изпълнени.
(9)
В съответствие с разпоредбите на ДФЕС Комисията разгледа „съответните фактори“ в доклада си по член 126, параграф 3 ДФЕС. Както е определено в член 2, параграф 4 от Регламент (ЕО) № 1467/97, по отношение на държави, чието съотношение на държавния дълг към БВП надхвърля референтната стойност, тези съответни фактори се вземат предвид при стъпките, водещи до вземане на решение относно съблюдаването на критерия за дефицита, само ако бюджетният дефицит остане близо до референтната стойност и превишението на референтната стойност е временно - случаят с Хърватия не е такъв. При оценката на спазването на критерия за дълга бяха отчетени съответните фактори, най-вече дълбоката и продължителна рецесия, на фона на неблагоприятните външни условия. Въпреки това съответните фактори не променят заключението, че критерият за дълга по ДФЕС не е изпълнен,
ПРИЕ НАСТОЯЩОТО РЕШЕНИЕ:
Член 1
От цялостната оценка следва, че в Хърватия съществува прекомерен дефицит.
Член 2
Адресат на настоящото решение е Република Хърватия.
Съставено в Брюксел на 28 януари 2014 година.
COUNCIL DECISION
of 28 January 2014
on the existence of an excessive deficit in Croatia
(2014/56/EU)
THE COUNCIL OF THE EUROPEAN UNION,
Having regard to the Treaty on the Functioning of the European Union, and in particular Article 126(6) thereof,
Having regard to the proposal from the European Commission,
Having regard to the observations made by Croatia,
Whereas:
(1)
According to Article 126 of the Treaty on the Functioning of the European Union (TFEU) Member States are to avoid excessive government deficits.
(2)
The Stability and Growth Pact (SGP) is based on the objective of sound government finances as a means of strengthening the conditions for price stability and for strong sustainable growth conducive to employment creation.
(3)
The excessive deficit procedure (EDP) under Article 126 TFEU, as clarified by Council Regulation (EC) No 1467/97 (1), which is part of the SGP, provides for a Council decision on the existence of an excessive deficit. The Protocol No 12 on the excessive deficit procedure, annexed to the Treaty on European Union and TFEU sets out further provisions relating to the implementation of the EDP. Council Regulation (EC) No 479/2009 (2) lays down detailed rules and definitions for the application of those provisions.
(4)
According to Article 126(5) TFEU, if the Commission considers that an excessive deficit in a Member State exists or may occur, it is to address an opinion to the Member State concerned and is to inform the Council accordingly.
(5)
Having taken into account its report under Article 126(3) TFEU and having regard to the opinion of the Economic and Financial Committee in accordance with Article 126(4) TFEU, the Commission concluded that an excessive deficit existed in Croatia. The Commission therefore addressed such an opinion to Croatia and informed the Council on 10 December 2013 (3) accordingly.
(6)
Article 126(6) TFEU provides that the Council is to consider any observations which the Member State concerned may wish to make before deciding, after an overall assessment, whether an excessive deficit exists. In the case of Croatia, this overall assessment leads to the following conclusions.
(7)
According to the revision of the 2013 budget and the draft 2014 budget (4) adopted by the Croatian Government and sent to the Croatian Parliament on 14 November 2013, the Croatian authorities envisage a general government deficit of 5,5 % of GDP for 2013, after 5 % of GDP in 2012, and expect the ratio to remain unchanged in 2014 and to decrease only gradually in 2015 and 2016. The Commission services’ 2013 autumn forecast, released on 5 November 2013, projects the general government deficit to be significantly above the 3 % of GDP Treaty reference value already in 2013, rising to above 6 % of GDP in the 2013-2015 period in the absence of countervailing measures. As indicated in the Commission report prepared pursuant to Article 126(3) TFEU, the planned and forecast deficits are above, and not close to, the Treaty reference value. The excess over the reference value can be considered as exceptional within the meaning of the SGP. In particular, it results in part from a severe economic downturn in the sense of the SGP. Economic activity is estimated to have contracted by almost 12 % since the peak in 2008. Real GDP is projected to contract further in 2013, with a slight recovery expected only in 2014. Potential output growth, as estimated by the Commission services according to the commonly agreed method, stagnated in 2009, turned negative in 2010, and has been negative since then. The calculated output gap, which has been negative since 2009, is expected to narrow gradually over the forecast period and yet remain negative through 2015, confirming the depth and the extension of the recession. However, the planned excess over the reference value cannot be considered temporary in the sense of the SGP. According to the projections of the Croatian authorities and the Commission services’ 2013 autumn forecast, the general government deficit will remain significantly above the reference value also in 2014 and 2015. The requirement concerning the deficit criterion in the TFEU is therefore not fulfilled.
(8)
In the draft 2014 budget, the government foresees an increase in the general government debt ratio from 58,1 % in 2013 to 62 % in 2014 and further to 64,1 % in 2015 and 64,7 % in 2016. These figures are slightly higher than those in Croatia’s Economic and Fiscal Policy Guidelines of September 2013, in which the government forecast the general government debt ratio to reach 56,6 % in 2013, and 60,6 %, 63,4 % and 65,3 % in 2014, 2015 and 2016 respectively. In the Commission services’ 2013 autumn forecast, the projection for the general government debt ratio is 59,7 % for 2013. On unchanged policies, the general government debt ratio is expected to rise above 60 % in 2014, thus exceeding the 60 % of GDP Treaty reference value. According to currently available information, a USD-denominated bond issuance in November 2013 would bring the general government debt ratio above the 60 % threshold already by the end of 2013. Article 2(1a) of Regulation (EC) 1467/97 stipulates that the requirement under the debt criterion is also to be considered to be fulfilled if the budgetary forecasts of the Commission indicate that the required reduction in the differential with respect to the reference value will occur over the three-year period encompassing the two years following the final year for which the data is available. The forecasts of the Croatian authorities and of the Commission services show that the general government debt ratio is on an upward trend on account of continuing high deficits and weak economic activity and it is expected to remain so over the forecast horizon. Hence the debt benchmark and thus the debt criterion in the TFEU are not fulfilled.
(9)
In line with the provisions of the TFEU, the Commission also analysed the ‘relevant factors’ in its report under Article 126(3) TFEU. As specified in Article 2(4) of Regulation (EC) No 1467/97, for countries with a general government debt ratio above the reference value, those factors are to be taken into account in the steps leading to the decision on the compliance with the deficit criterion if the general government deficit remains close to the reference value and if its excess over the reference value is temporary, which is not the case for Croatia. The relevant factors, in particular the deep and protracted recession, against the backdrop of unsupportive external conditions, have been taken into account in the assessment of compliance with the debt criterion. However, the relevant factors do not modify the conclusion that the debt criterion in the TFEU is not fulfilled,
HAS ADOPTED THIS DECISION:
Article 1
From an overall assessment it follows that an excessive deficit exists in Croatia.
Article 2
This Decision is addressed to the Republic of Croatia.
Done at Brussels, 28 January 2014.